CELEX: 62014CN0590
Language: mt
Date: 2014-12-18 00:00:00
Title: Case C-590/14 P: Appell ippreżentata fit- 18 ta’ Diċmebru 2014 minn Dimosia Epikhirisi Ilektrismou AE (DEI) mis-sentenza tal-Qorti Ġenerali (Ir-Raba’ Awla) tat- 8 ta’ Ottubru 2014 fil-Każ T-542/11 Alouminion vs Il-Kummissjoni

23.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/26
            
         Appell ippreżentata fit-18 ta’ Diċmebru 2014 minn Dimosia Epikhirisi Ilektrismou AE (DEI) mis-sentenza tal-Qorti Ġenerali (Ir-Raba’ Awla) tat- 8 ta’ Ottubru 2014 fil-Każ T-542/11 Alouminion vs Il-Kummissjoni
   (Case C-590/14 P)
   (2015/C 065/36)
   Lingwa tal-Kawża: il-Grieg
   
      Parties
   
   
      Appellanti: Dimosia Epikhirisi Ilektrismou AE (DEI) (irrappreżentata minn: E. Bourtzalas, E. Salaka, K. Sinodinos, K. Tagaras u A. Ikonomou, avukati)
   
      Appellata: Alouminion AE
   
      Talbiet
   
   
               —
            
            
               tikkonstata l-ammissibblità tal-appell;
            
         
               —
            
            
               tannulla s-sentenza appellata;
            
         
               —
            
            
               tikkundanna lill-appellata għall-ispejjeż kollha, jiġifieri, kemm dawk tal-ewwel istanza kif ukoll dawn tal-appell.
            
         
      Aggravji u argumenti prinċipali
   
   L-appellanti ssostni li s-sentenza appellata għandha tiġi annullata għar-raġunijiet li ġejjin:
   
               1.
            
            
               Żball ta’ liġi fl-interpretazzjoni tal-Artikolu 108(3) TFUE kif ukoll tla-Artikolu 1(ċ) u (b) tar-Regolament Nru 659/99, sa fejn ġie deċiż li l-estensjoni ta’ għajnuna ma tikkostitwixxix ipso facto għajnuna ġdida, peress li l-attribuzzjoni ta’ din il-klassifikazzjoni tirrikjedi tibdil sostanzjali tal-għajnuna.
            
         
               2.
            
            
               Żball ta’ liġi, żball manifest ta’ evalwazzjoni u distorzjoni tal-fatti bid-dikjarazzjoni li l-applikazzjoni tat-tariffa preferenzjali matul il-perijodu kkontestat tikkostitwixxi estensjoni ta’ għajnuna eżistenti.
            
         
               3.
            
            
               Żball manifest ta’ liġi u ta’ fatt u żball manifest fil-kunsiderazzjoni li l-bażi legali u kuntrattwali tal-għajnuna baqgħet inoltrata.
            
         
               4.
            
            
               Ksur tal-obbligu ta’ motivazzjoni peress li s-sentenza appellata ma tiċċarax jekk il-kundizzjonijiet ta’ klassifikazzjoni tal-għajnuna bħala ġdida għandhomx jiġu ssodisfatti kumulattivament u jekk il-klassifikazzjoni ta’ għajnuna bħala ġdida tippreżumix intervent leġizlattiv.
            
         
               5.
            
            
               Ksur tal-obbligu tal-Qorti Ġenerali li tagħti deċiżjoni fuq l-allegazzjoniet rilevanti ippreżentati quddiemha u ksur tal-obbligu ta’ motivazzjoni.